A filmproducer özvegyével különös dolgok történnek.

Az özvegy Instagram-sztorijában árulta el, hogy ismét egy kissé természetfeletti élményben volt része, mikor azt érezte, Andy Vajna áll az ajtajában.

Ahogy a sztoriban írja:

Tegnap este volt egy fura érzésem, mintha Andy állna az ajtóban, ahogy régen, erre odanézek, és egy kis gyík volt ugyanott. De hogy ilyen magasra hogy jutott fel a falon vagy hol, azt nem tudom. A macskáim rá se hederítettek, de este nagyon rossz a házban, egyedül az emeleten. Szeretnek az állatok, és a gyík vagy velem szeretett volna aludni, vagy ő a gyík a Cinderellából (Hamupipőke – a szerk.), vagy reinkarnáció vagy csak eltévedt és fázott kint, vagy csak kezdek már megbolondulni, de fura, hogy pont ott állt és bejött a szobámba hajnali fél 2-kor, és fura érzésem is volt, mintha Andy állt volna ott, és azért néztem oda, és akkor vettem észre ezt az kis állatot

– írta Vajna Tímea, aki aztán rákeresett az interneten a gyíkokat övező misztikumokra, és arra bukkant, hogy az állat szerencsét hoz.

Továbbá azt is elmondta, eddig soha nem történtek vele ilyen különös dolgok, csak amióta elveszítette férjét.

Kiemelt kép: Carl Court/Getty Images